Suchinthana/ta-wikipedia huggingface dataset:
கமல்காட்

கமல்காட் (Kamalgad) (தாமரைக் கோட்டை) என்பது இந்தியாவின் மகாராட்டிர மாநிலத்திலுள்ள வய் என்னும் ஊரிலுள்ள ஒரு சதுரமான மலைக் கோட்டை ஆகும்.

அமைவிடம் 
இது வய்க்கு மேற்கே பத்து மைல் (16 கி. மீ) தொலைவிலும், சாதாராவிலிருந்து 32 கி.மீ. தொலைவிலும் உள்ளது. இதன் ஆயத்தொலைவுகள் 18°05 'N, 74°00' E. இது கடல் மட்டத்திலிருந்து 4,511 அடி (1,375 மீ) உயரத்தில் உள்ளது.

வரலாறு 
கோட்டையை கட்டியவர் யார் என்று தெரியவில்லை. மராத்தியர் காலத்தில், கமல்காட், பாண்டவ்காட் மற்றும் இப்பகுதியில் உள்ள பிற கோட்டைகள் பிஜாப்பூரைச் சேர்ந்த ஒருவரால் நிர்வகிக்கப்பட்டன மராத்திய மொழியின் இப்போது செயலிழந்த மோடி எழுத்துகளில் எழுதப்பட்ட ஆரம்பகால ஆவணங்கள் கோட்டையை 'கட்டல்காட்' என்று குறிப்பிடுகின்றன. இந்த ஆவணங்கள் குறித்து விரிவான ஆய்வு நடந்து வருகிறது. 1818 ஏப்ரலில், மேஜர் தாட்சர் தலைமையிலான பிரித்தானிய படைக்கு எதிராக கமல்காட் வீழ்ந்தது. ஆங்கிலேயர்களின் கீழ், இது போர்க் கைதிகளை தூக்கிலிட இக்கோட்டைப் பயன்படுத்தப்பட்டது.

முக்கிய அம்சங்கள் 

இந்தக் கோட்டை 3 முதல் 4 ஏக்கர் பரப்பளவில் ஒரு தட்டையான நிலப்பரப்பை உள்ளடக்கியுள்ளது. இது செங்குத்தான பாறைகளால் சூழப்பட்டுள்ளது. மேலும் இந்த பாறையை ஆபத்தான முறையில் ஏறுவதன் மூலம் மட்டுமே அடைய முடியும். முன்னதாக, ஒரு செயற்கை சுரங்கப்பாதை மூலம் அணுகுமுறை இருந்தது. இது பாறையின் அடிவாரத்தில் தொடங்கி மேலே வெளிப்பட்டது. இப்போது இந்த சுரங்கப்பாதை ஒரு பெரிய பாறை விழுந்து மூடப்பட்டது. அது ஒருபோதும் அகற்றப்படவில்லை.

புகைப்படங்கள்

மகாபலேசுவரர் பீடபூமியின் காட்சி

மேற்கோள்கள்

இதனையும் காண்க 

 மகாராட்டிராவில் உள்ள கோட்டைகளின் பட்டியல்
 இந்தியாவில் உள்ள கோட்டைகளின் பட்டியல்
 பாஜி பிரபு தேஷ்பாண்டே
 மராத்தியர்
 மராத்திய அரச குலங்கள் மற்றும் அரசுகள் பட்டியல்
 முகலாய-மராத்தியப் போர்கள்

இந்தியாவிலுள்ள கோட்டைகள்
மகாராட்டிர கோட்டைகள்
கிராப்சிடே

கிராப்சிடே (Grapsidae) என்பது சதுப்பு நண்டு, கடற்கரை நண்டு அல்லது டலோன் நண்டு என்று பல்வேறு பெயர்களில் அறியப்படும் நண்டுகளின் குடும்பமாகும். இந்தக் குடும்பம் ஒற்றைத் தொகுதி பிறப்பு உயிரிக்கிளையினை உருவாக்கியது உறுதி செய்யப்படவில்லை. இவை கடற்கரையோரப் பாறைகள், முகத்துவாரங்கள், சதுப்பு நிலங்கள் மற்றும் சில சந்தர்ப்பங்களில் மிதக்கும் கடற்பாசி மற்றும் மிதவை ஆகியவற்றிற்கு இடையே காணப்படுகின்றன.

பேரினங்கள் 
முன்பு கிராப்சிடே குடும்பத்தின் துணைக் குடும்பங்களாகக் கருதப்பட்ட பல பேரினங்கள் இப்போது வருணிடே மற்றும் பிளாகுசிடே உள்ளிட்ட குடும்பங்களாகக் கருதப்படுகிறது. நாற்பது சிற்றினங்கள் பத்து பேரினங்களின் கீழ் இக்குடும்பத்தில் உள்ளன. இரண்டு சிற்றினங்கள் புதைபடிவங்களிலிருந்து மட்டுமே அறியப்படுகின்றன.

 ஜியோக்ராப்சசு இசுடிம்ப்சன், 1858
 கோனியோப்சிசு தி ஹான், 1833
 கிராப்சசு இலாமார்க், 1801
 லெப்டோகிராப்சோடெசு மாண்ட்கோமெரி, 1931
 லெப்டோகிராப்சசு எச். மில்னே எட்வர்ட்சு, 1853
 லிட்டோகிராப்சசு †  சுவிட்சர் & கரசாவா, 2004
 மெட்டோபோகிராப்சசு எச். மில்னே எட்வர்ட்சு, 1853
 மியோக்ராப்சசு †பிளெமிங், 1981
 பாச்சிகிராப்சசு ராண்டல், 1840
 பிளேன்சு போடிச், 1825

மேற்கோள்கள்

வெளி இணைப்புகள் 

 

கணுக்காலி குடும்பங்கள்
நண்டுகள்
சுப்ரதோ பக்சி

சுப்ரதோ பக்சி (Subroto Bagchi) (பிறப்பு: 31 மே 1959) இந்தியாவைச் சேர்ந்த ஓர் தொழில் முனைவோர் ஆவார். அனைத்துலகத் தகவல் தொழில்நுட்பம் சார்ந்த ஆலோசனை வழங்குதலுக்கும் செயல்படுத்துதலுக்குமான மைன்றீ என்ற நிறுவனத்தின் இணை நிறுவனர் ஆவார்.

இளமை வாழ்க்கை 
ஒடிசாவின் பட்நாகரில் மக்கான் கோபால் பக்சி மற்றும் இலபோனியா பிரோவா ஆகியோருக்கு மகனாக சுப்ரதோ பக்சி பிறந்தார். இவர் உத்கல் பல்கலைக்கழகத்தில் அரசியல் அறிவியல் பயின்றார்.

தொழில் 
1976 ஆம் ஆண்டில் ஒடிசா அரசாங்கத்தின் தொழில்துறையில் எழுத்தராக தனது பணி வாழ்க்கையைத் தொடங்கினார். அங்கு ஓராண்டு பணியாற்றிய பிறகு, 1977 ஆம் ஆண்டில் மேலாண்மை பயிற்சியாளராகச் சேர்ந்தார். 1981 ஆம் ஆண்டில், கணினி துறையில் நுழைந்தார். 1981 முதல் 1999 வரை பல கணினி நிறுவனங்களில் விற்பனை, சந்தைப்படுத்தல் மற்றும் செயல்பாடுகள் போன்ற பல்வேறு பணிகளில் பணியாற்றினார்.விப்ரோவில் மிக நீண்ட காலம் பணியாற்றினார். 1998 ஆம் ஆண்டில் விப்ரோவை விட்டு வெளியேறி லூசண்ட் டெக்னாலஜிஸ் நிறுவனத்தில் சேர்ந்தார். 1999 ஆம் ஆண்டில் 9 பிற இணை நிறுவனர்களுடன் இணைந்து மைன்றீயை நிறுவ லூசெண்டை விட்டு வெளியேறினார். மைன்றீ என்பது சுமார் 20000க்கும் மேற்பட்ட பணியாளர்களைக் கொண்ட 1 பில்லியன் டாலர்  உலகளாவிய தகவல் தொழில்நுட்ப சேவை நிறுவனமாகும். இது இந்தியாவின் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டுள்ளது.

மைன்றி தொடங்கியபோது, சுப்ரத்தோ அதன் தலைமை இயக்க அலுவலராகத் தனது பணியைத் தொடங்கினார். 2010 ஆம் ஆண்டில், இவர் அதன் துணைத் தலைவராக நியமிக்கப்பட்டார். ஏப்ரல் 1,2012 அன்று, தலைவர் பதவியை ஏற்றார். 2016 ஜனவரியில் தலைவர் பதவியில் இருந்து விலகினார். 2016 மே 1 அன்று, ஒடிசா முதலமைச்சர் நவீன் பட்நாயக்கின் அழைப்பின் பேரில், ஒடிசா திறன் மேம்பாட்டு ஆணையத்தின் தலைவராக ஆண்டுக்கு 1 ரூபாய் சம்பளத்தில் முழுநேரப் பொறுப்பை ஏற்றார்.

மேற்கோள்கள்

வெளி இணைப்புகள் 

Official Mindtree page

1957 பிறப்புகள்
வாழும் நபர்கள்
பிளாகுசிடே

பிளாகுசிடே (Plagusiidae) என்பது நண்டுகளின் குடும்பமாகும். இது முன்பு கிராப்சிடே குடும்பத்தின் துணைக்குடும்பமாக கருதப்பட்டது, ஆனால் இதன் பின்னர் ஒரு குடும்பமாக இருப்பதற்குப் போதுமான தனித்துவமாகக் கருதப்படுகிறது. குடும்பம் பிளாகுசிடேயில் பெர்க்னான் மற்றும் பிளாகுசியா பேரினங்களை உள்ளடக்கிய பிளாகுசினே என்ற துணைக்குடும்பம் அடங்கும். இது லிட்டோபிலிக், இடை அலை மற்றும் துணை அலைப் பகுதியில் வாழும் நண்டுகளின் பரவலான குழுவாகும். இவை இவற்றின் வேகம் மற்றும் சுறுசுறுப்புக்குப் பெயர் பெற்றவை.

ஆறு பேரினங்கள் இக்குடும்பத்திற்குள் சேர்க்கப்பட்டுள்ளன.

 தடவுசியா கினோட், 2007
 யூச்சிரோக்ராப்சசு எச். மில்னே-எட்வார்ட்சு, 1853
 குயினூசியா சூபார்ட் & குவெசுடா, 2010
 மியர்சியோகிராப்சசு துர்க்கே, 1978
 பெர்க்னான் ஜிசுடெல், 1848
 பிளாகுசியா லேட்ரெய்ல், 1804

மேற்கோள்கள் 

நண்டுகள்
கணுக்காலி குடும்பங்கள்
பிளாடைட்டு

பிளாடைட்டு (Blödite) என்பது Na2Mg(SO4)2·4H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய சோடியம் மக்னீசியம் சல்பேட்டு கனிமமாக இது கருதப்படுகிறது. கனிமமானது மஞ்சள் நிறத்தில் தெளிவாக உள்ளது. பெரும்பாலும் மாசுகள் சேர்வதால் கருமையாகிறது. ஒற்றைச்சரிவச்சுப் படிக அமைப்பில் படிகங்களாக உருவாகிறது. 

பன்னாட்டு கனிமவியம் சங்கம் பிளாடைட்டு கனிமத்தை Blö என்ற குறியீட்டால் அடையாளப்படுத்துகிறது.

பிளாடைட்டு முதன்முதலில் 1821 ஆம் ஆண்டில் ஆத்திரிய நாட்டின் குமுந்தன் மாவட்டத்தில் பேடு இசுசில் நகரத்தில் இருந்த உப்பு படிவுகளில் கண்டறியப்பட்டது. செருமன் நாட்டின் கனிமவியலாளரும் வேதியியலாளருமான கார்ல் ஆகசுட் பிளாட்டு (1773-1820) நினைவாக கனிமத்திற்கு பிளாடைட்டு எனப் பெயரிடப்பட்டது.

உலகளவில் கிரேட் உப்பு ஏரி, உட்டா போன்ற ஆவியாதல் வண்டல் சூழல்களில் காணப்படுகிறது.

மேற்கோள்கள்

சோடியம் கனிமங்கள்
மக்னீசியக் கனிமங்கள்
சல்பேட்டுக் கனிமங்கள்
கனிமங்கள்
ஒற்றைச்சரிவச்சுக் கனிமங்கள்
சௌகோனைட்டு

சௌகோனைட்டு (Sauconite) என்பது Na0.3Zn3(SiAl)4O10(OH)2·4H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுமெக்டைட்டு களிமண் குழுவைச் சேர்ந்த ஒருங்கிணைப்பு பைலோசிலிக்கேட்டு கனிமமாக இது கருதப்படுகிறது. மென்மையான மண் போன்ற நீலம் கலந்த வெள்ளை முதல் சிவப்பு-பழுப்பு நிற ஒற்றைச்சரிவச்சுப் படிகங்களாக உருவாகிறது. மோவின் கடினத்தன்மை அளவுகோலில் இதன் மதிப்பு 1 முதல் 2 ஆகவும் மற்றும் ஒப்படர்த்தி அளவு 2.45 ஆகவும் உள்ளது.ஒளியியல் ரீதியாக இது ஓர் ஈரச்சு படிகமாகும். சௌகோனைட்டு கனிமத்தின் ஒளிவிலகல் மதிப்பு nα = 1.550 – 1.580, nβ = 1.590 – 1.620 மற்றும் nγ = 1.590 – 1.620. ஆகும். இது துத்தநாகம் மற்றும் தாமிரப் படிவுகளின் ஆக்சிசனேற்ற மண்டலங்களில் உள்ள பாறைக் குழிகள், இணைப்புகளில்  காணப்படுகிறது. எமிமார்பைட்டு, சுமித்சோனைட்டு, கிரிசோகோலா, கரோணாடைட்டு மற்றும் பல்வேறு இரும்பு ஆக்சைடுகளுடன் இணைந்து காணப்படுகிறது.

பன்னாட்டு கனிமவியம் சங்கம் சௌகோனைட்டு கனிமத்தை Sau என்ற குறியீட்டால் அடையாளப்படுத்துகிறது.

கிழக்கு பென்சில்வேனியாவின் இலேகி பள்ளத்தாக்கு பகுதியில் உள்ள சௌக்கோன் பள்ளத்தாக்கில் கண்டுபிடிக்கப்பட்டதால் கனிமத்திற்கு சௌகோனைட்டு எனப் பெயரிடப்பட்டது. இங்குதான் முதலில் 1875 ஆம் ஆண்டில் இக்கனிமம் கண்டுபிடிக்கப்பட்டது.

மேற்கோள்கள்

சோடியம் கனிமங்கள்
அலுமினியம் கனிமங்கள்
கனிமங்கள்
துத்தநாகக் கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்
இசுமெக்டைட்டு குழு
சயனோ அசிட்டிலீன்

சயனோ அசிட்டிலீன் (Cyanoacetylene) என்பது C3HN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். இது ஓர் எளிமையான சயனோபாலியின் சேர்மம் ஆகும். அலைமாலை ஆய்வு முறைகளால் விண்மீன் மேகங்களில் சயனோ அசிட்டிலீன் இருப்பது அறியப்படுகிறது. ஏல்-பாப் வால்வெள்ளி என்ற வால் நட்சத்திரத்தின் தலைப்பகுதியிலும், சனியின் சந்திரனான டைட்டனின் வளிமண்டலத்திலும் சயனோ அசிட்டிலீன் காணப்படுகிறது.  சில சமயங்களில் டைட்டனில் இது விரிந்த மூடுபனி போன்ற மேகங்களை உருவாக்குகிறது.

மில்லர்-உரே பரிசோதனையில் தோன்றும் மூலக்கூறுகளில் சயனோ அசிட்டிலீன் சேர்மமும் ஒன்றாகும்.

 : H-C#C-H + H-C#N -> H-C#C-C#N + H2

இதையும் காண்க
ஐதரசன் சயனைடு, H−C≡N

மேற்கோள்கள்

ஆல்க்கைன் வழிப்பொருட்கள்
இணை நைட்ரைல்கள்
எஸ்எஸ்18 எல்ஆர்டி நிலையம்

எஸ்எஸ்18 எல்ஆர்டி நிலையம் அல்லது எஸ்எஸ்18 இலகு விரைவுப் போக்குவரத்து நிலையம் (ஆங்கிலம்: SS18 LRT Station; மலாய்: Stesen LRT SS18; சீனம்: SS18站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து (LRT) நிலையமாகும்.

இந்த நிலையம் சிலாங்கூர், சுபாங் ஜெயா, SS18 சுற்றுப்புறங்களை இணைக்கிறது; மற்றும் இந்த நிலையம் சுபாங் ஜெயா ஜெங்கா சாலையில் அமைந்துள்ளது.

அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது. 

SS18 பகுதியில் இந்த நிலையம் அமைந்து இருந்ததால், எஸ்எஸ்15 எனும் பெயரும் இந்த நிலையத்திற்குச் சூட்டப்பட்டது.

சுபாங் ஜெயா

SS18, சுபாங் ஜெயா ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.

கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (LRT Kelana Jaya Line) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (Light Rapid Transit Line) (LRT) ஆகும். 

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.

ஒருங்கிணைந்த போக்குவரத்து அமைப்பு
 
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (Klang Valley Integrated Transit System) ஒரு பகுதியாகும்.

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.

பேருந்து சேவைகள்

சுபாங் ஜெயாவில் உள்ள ரேபிட் கேஎல் பேருந்து நிறுத்தங்களில் இந்த நிலையமும் ஒன்றாகும். இந்த நிலையத்தில் பேருந்து நிறுத்தமும் உள்ளது.

காட்சியகம்

மேலும் காண்க
 மலேசிய தொடருந்து போக்குவரத்து
 கோலாலம்பூர் பேருந்து வழித்தடங்களின் பட்டியல்
 பெட்டாலிங் ஜெயா நகரப் பிரிவுகளின் பட்டியல்
 கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

மேற்கோள்கள்

வெளி இணைப்புகள்

SS18 LRT station

மலேசியத் தொடருந்து நிலையங்கள்
கிளானா ஜெயா வழித்தடம்
சோப்டா சட்டமன்ற தொகுதி

சோப்டா சட்டமன்றத் தொகுதி (Chopda Assembly constituency) என்பது மேற்கு இந்தியாவில் உள்ள மகாராஷ்டிரா மாநிலத்தின் 288  சட்டமன்றத் தொகுதிகளில் ஒன்றாகும்.  இந்த தொகுதி ஜல்கான் மாவட்டத்தில் அமைந்துள்ளது மற்றும் இது பட்டியல் பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  தற்போது தேசியவாத காங்கிரஸ் கட்சியின் ஜகதீஷ்சந்திர வால்வி தலைமையில் உள்ளது.

மேற்கோள்கள்

மகாராட்டிர சட்டமன்றம்
மகாராட்டிர சட்டமன்றத் தொகுதிகள்
மகாராட்டிர அரசியல்
புரோகேரிடிடே

புரோகேரிடிடே (Procarididea) என்பது பதினொரு சிற்றினங்களை மட்டுமே உள்ளடக்கிய பத்துக்காலிகளின் ஒரு மீப்பெரும் வரிசை ஆகும். இவற்றில் ஆறு சிற்றினங்கள் புரோகாரிசு மற்றும் வெடெரிகாரிசு பேரினத்தில் உள்ளன. இவை இரண்டும் புரோகேரிடே எனும் குடும்பத்தினை உருவாக்குகின்றன. மீதமுள்ள ஐந்து சிற்றினங்கள் புதைபடிவங்களிலிருந்து மட்டுமே அறியப்படுகின்றன. மேலும் இவை உடோரா பேரினத்தைச் சேர்ந்தவை. இவை இன்னும் எந்தக் குடும்பத்திற்கும் ஒதுக்கப்படவில்லை.

கீழேயுள்ள கிளை வரைபடம் பத்துக்காலிகளில் உள்ள பிற உறவினர்களுடனான புரோகாரிடிடேவின் இன உறவுகளைக் காட்டுகிறது. இது வோல்ப் மற்றும் பலரின் (2019) பகுப்பாய்வின் அடிப்படையில் அமைகின்றது.

மேற்கோள்கள் 

கணுக்காலிகள்
நிகால் கலப்பத்தி

ஆராச்சிகே நிஹால் கலப்பத்தி (Nihal Galappaththi), இலங்கை அரசியல்வாதி ஆவார். இவர் அம்பாந்தோட்டை மாவட்ட  தொகுதியின் நாடாளுமன்ற உறுப்பினராவார். இவர் 2015 முதல் 2020 வரை மற்றும் 1994 முதல் 2010 வரை அந்தத் தொகுதியின் நாடாளுமன்ற உறுப்பினராக இருந்தவர்.

மேற்கோள்கள்

1954 பிறப்புகள்
இலங்கை அரசியல்வாதிகள்
சிங்கள அரசியல்வாதிகள்
இலங்கை பௌத்தர்கள்
இலங்கையின் 10வது நாடாளுமன்ற உறுப்பினர்கள்
இலங்கையின் 11வது நாடாளுமன்ற உறுப்பினர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கையின் 15வது நாடாளுமன்ற உறுப்பினர்கள்
இலங்கையின் 17வது நாடாளுமன்ற உறுப்பினர்கள்
வாழும் நபர்கள்
கிள்ளான் லாமா சாலை

கிள்ளான் லாமா சாலை  (ஆங்கிலம்: Old Klang Road; அல்லது Federal Route 2); மலாய்: Jalan Klang Lama) என்பது மலேசியா, கோலாலம்பூர் மாநகரம், சிலாங்கூர் மாநிலம்; ஆகிய பகுதிகளில் உள்ள கூட்டரசு நெடுஞ்சாலை ஆகும். கோலாலம்பூரின் மிகப் பழமையான சாலை என்றும்; முதல் பெரிய சாலை என்றும் அறியப்படுகிறது.

இந்தச் சாலை, மலேசிய கூட்டரசு நெடுஞ்சாலை கட்டப் படுவதற்கு முன்பாகவே, 1956 - 1959-ஆம் ஆண்டுகளில் மலாயா அரசாங்கத்தால் கட்டப்பட்டது. மலேசிய கூட்டரசு நெடுஞ்சாலை 1965-ஆம் ஆண்டில்தான் கட்டப்பட்டது.

சுங்கைவே-பெட்டாலிங் ஜெயா

1959 சனவரி 14 அன்று, அப்போதைய மலேசிய பொதுப்பணித்துறை அமைச்சர் சார்டன் ஜூபிர் அவர்களால் திறந்து வைக்கப்பட்ட இந்தச் சாலை, கோலாலம்பூர், சுங்கைவே மற்றும் பெட்டாலிங் ஜெயா ஆகிய நகரங்கள் வழியாகச் செல்கிறது.

கோலாலம்பூர்-கிள்ளான் நெடுஞ்சாலை (Kuala Lumpur–Klang Highway) 14 சனவரி 1959 அன்று போக்குவரத்துக்கு திறக்கப்பட்டது.

பத்து தீகா லாமா சாலை

பெர்சியாரான் சிலாங்கூர் (Persiaran Selangor), சுங்கை ரசாவ் சாலை (Jalan Sungai Rasau); பத்து தீகா லாமா சாலை (Jalan Batu Tiga Lama) அறியப்படும் தற்போதைய கிள்ளான் லாமா சாலை அமைப்பிற்கு மாற்றாக கோலாலம்பூர்-கிள்ளான் நெடுஞ்சாலை உருவாக்கப்பட்டது.

இதன் விளைவாக, கிள்ளான் லாமா சாலை என்பது சிலாங்கூர் மாநிலச் சாலை (Selangor State Road B14) என தரமிறக்கப்பட்டது.

கோலாலம்பூர்-கிள்ளான் நெடுஞ்சாலை

கோலாலம்பூர்-கிள்ளான் நெடுஞ்சாலை (Malaysia Federal Highway) என்பது மலேசியா, கோலாலம்பூர்; சிலாங்கூர் மாநிலப் பகுதிகளில் உள்ள கூட்டரசு நெடுஞ்சாலை ஆகும்.  

கோலாலம்பூர், செபுத்தே பகுதியில் தொடங்கும் இந்த நெடுஞ்சாலை 45 கிமீ (28 மைல்) நீளம் கொண்டது; கோலாலம்பூர்; பெட்டாலிங் ஜெயா; சா ஆலாம்; கிள்ளான், கிள்ளான் துறைமுகம் ஆகிய நகரங்களை இணைக்கிறது. 

கிள்ளான் பள்ளத்தாக்கின் பரபரப்பான நெடுஞ்சாலைகளில் இதுவே முதல்நிலை வகிக்கிறது. இந்தச் சாலை, மலேசிய கூட்டரசு சாலை (Malaysia Federal Route 2) அல்லது மலேசிய கூட்டரசு 2 என குறியிடப்பட்டுள்ளது.

காட்சியகம்

மேற்கோள்கள்

வெளி இணைப்புகள்

சிலாங்கூர் மாநிலத்தின் சாலைகள்
கோலாலம்பூர் சாலைகள்
ராவேர் சட்டமன்றத் தொகுதி

ராவேர் சட்டமன்றத் தொகுதி (Raver Assembly constituency) என்பது மேற்கத்திய இந்தியாவின் மகாராஷ்டிரா மாநிலத்தின் 288  சட்ட மன்றத் தொகதிகளில் ஒன்றாகும். இந்தத் தொகுதி ஜல்கான் மாவட்டத்தில் அமைந்துள்ளது. . ஜல்கான் மாவட்டத்தில் உள்ள புசாவல், சோப்தா, முக்தைநகர் மற்றும் ஜாம்னர் மற்றும் அருகிலுள்ள புல்தானா மாவட்டத்தில் உள்ள மல்காப்பூர் ஆகிய ஐந்து சட்டமன்றத் தொகுதிகளில்  ராவர் மக்களவைத் தொகுதி ஒன்றாகும்.

சட்டப் பேரவை உறுப்பினர்கள் 

ராவெர் 1951 மற்றும் 1957 தேர்தல்களின் போது பம்பாய் மாநிலம் பகுதியாக இருந்தது.

தேர்தல் முடிவுகள்

2019

மேலும் காண்க 
ராவேர் மக்களவைத் தொகுதி

மேற்கோள்கள்

மகாராட்டிர அரசியல்மகாராட்டிர அரசியல்
ஜள்காவ் மாவட்டம்
மகாராட்டிர சட்டமன்றத் தொகுதிகள்
காலியம் மோனோபுளோரைடு

காலியம் மோனோபுளோரைடு (Gallium monofluoride)  என்பது GaF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். வாயுநிலையில் மட்டுமே இக்கனிமத்தை அறியமுடியும்.

அலுமினியம் புளோரைடு அல்லது கால்சியம் புளோரைடு ஆகியவற்றுடன் காலியத்தை ஆக்சிசனேற்றம் செய்வதன் மூலம் இதை உருவாக்கலாம்.

ஆராய்ச்சி
2011 ஆம் ஆண்டில், பிரேசிலிய மற்றும் செருமன் ஆராய்ச்சியாளர்களின் குழு கிராஃபைட் உலையில் உருவாக்கப்பட்ட புளோரோகாலியத்தின் மூலக்கூறு உறிஞ்சுதலைப் பயன்படுத்தி 5.2 பிகோகிராம் புளோரின்  தனிமம் மட்டுமே கண்டறியக்கூடிய சிறிய பகுதி என்பதை தீர்மானித்தனர். 

இதன் அயனியாக்க ஆற்றல் 10.64 எலக்ட்ரான் வோல்ட்டு ஆகும்.

மேற்கோள்கள்

காலியம் சேர்மங்கள்
புளோரைடுகள்
கனிம வேதியியல்
பகலமுகி கோயில், பாங்கந்தி, இமாச்சல பிரதேசம்

பகளாமுகி கோயில், இந்தியாவின் இமாச்சலப் பிரதேசம் மாநிலம்  காங்கிரா மாவட்டத்தில் அமைதியான
பகுதியான பாங்கந்தியில் அமைந்துள்ளது. தச மகாவித்யாக்கள் என்று அழைக்கப்படும், பத்து தெய்வங்களில் ஒருவரான பகளாமுகி தேவிக்கு இந்த கோயில் அர்ப்பணிக்கப்பட்டுள்ளது. பகாளமுகி பெரும்பாலும் மஞ்சள் நிறத்துடன் தொடர்புடையது மற்றும் எதிரிகளை தோற்கடிக்கும், தடைகளை நீக்கி வெற்றியைக் கொண்டுவரும் சக்தி கொண்டதாக நம்பப்படுகிறது. அவள் பீதாம்பரம் என்றும் அழைக்கப்படுகிறாள் மற்றும் தங்க சிம்மாசனத்தில் அமர்ந்து சித்தரிக்கப்படுகிறாள், மூன்று கண்களுடன் தன் பக்தர்களுக்கு இறுதி அறிவை வழங்கும் திறனைக் குறிக்கிறது.

வரலாறு 
இந்துக்களின் முக்கிய கொண்டாட்டமான நவராத்திரி பண்டிகையின் போது பாங்கந்தியில் உள்ள பகளாமுகி  கோயில் மிகவும் பிரபலமானது. இது இந்தியாவில் உள்ள பகளாமுகி அர்ப்பணிக்கப்பட்ட மூன்று முக்கிய கோவில்களில் ஒன்றாகும், மற்ற இரண்டு மத்திய பிரதேசத்தில் உள்ள ததியா மாவட்டம் மற்றும் அகர் மால்வா மாவட்டத்தின் நல்கேடாவில் உள்ளது.

கட்டிடக்கலை 
இந்த கோவிலில் ஒரு ஹவன் குண்ட், ஒரு புனிதமான நெருப்பு குழி உள்ளது, அங்கு பகவான் ராமர் தனது காலத்தில் ஒரு ஹவனை (சடங்கு தீ பிரசாதம்) செய்ததாக நம்பப்படுகிறது. இது கோவிலின் ஆன்மீக முக்கியத்துவத்தை சேர்க்கிறது, ஏனெனில் மா பகலமுகி இந்த சடங்கு மூலம் ராமருக்கு தெய்வீக ஆசீர்வாதத்தையும் சக்திவாய்ந்த பிரம்மாஸ்திரத்தையும் வழங்கினார் என்று கூறப்படுகிறது. ஹவன் குண்ட், அரக்க அரசன் ராவணனை ராமர் வென்றதில் கோயிலின் ஆழமான தொடர்பை நினைவூட்டுகிறது, இது தெய்வீக தலையீடு மற்றும் வருகை தரும் அனைத்து பக்தர்களுக்கும் பாதுகாப்பைக் குறிக்கிறது.

புராண முக்கியத்துவம் 
மா பகலமுகி கோயில் பாங்கந்தி ராமர் மற்றும் ராவணனுக்கு எதிரான அவரது போருடன் நெருக்கமாக இணைக்கப்பட்டுள்ளது. ஹனுமானால் வழிநடத்தப்பட்ட ராமர், ராவணனை தோற்கடிக்கும் வலிமையைப் பெற மா பகலமுகியிடம் பிரார்த்தனை செய்ததாக நம்பப்படுகிறது. பதிலுக்கு, தேவி அவருக்கு பிரம்மாஸ்திரத்தை ஆசீர்வதித்தார், இது போரில் வெற்றிபெற அவருக்கு உதவியது. கடினமான காலங்களில் பக்தர்கள் வலிமையையும் பாதுகாப்பையும் பெறும் இடமாக இது கோயிலைக் காட்டுகிறது.

இந்து புராணங்களில் இருந்து பிரபலமான ஹீரோக்களான பாண்டவர்களுடன் இந்த கோவில் இணைக்கப்பட்டுள்ளது. அகியத்வாஸ் (வனவாசம்) காலத்தில், பாண்டவர்கள் ஒரே இரவில் கோயிலைக் கட்டியதாக நம்பப்படுகிறது. பீமனும் அர்ஜுனனும் இங்கு மா பகலமுகியை வணங்கி, வலிமை மற்றும் வெற்றிக்காக அவளது ஆசிகளை வேண்டினர். பாண்டவர்களுடனான தொடர்பு கோவிலை மேலும் சிறப்பும் புனிதமும் ஆக்குகிறது.

குறிப்பிடத்தக்க பார்வையாளர்கள் மற்றும் பக்தர்கள் 
மா பகலாமுகி கோயில் பாங்கந்தி என்பது தேவியின் ஆசீர்வாதத்தை நாடுகின்ற பிரபலங்கள், அரசியல்வாதிகள் மற்றும் செல்வாக்கு மிக்கவர்கள் உட்பட பலருக்கு பிரபலமான யாத்திரை தளமாகும். அவர்கள் வலிமை, பாதுகாப்பு மற்றும் வெற்றிக்காக பூஜை மற்றும் ஹவன் (தீ சடங்குகள்) போன்ற சடங்குகளை செய்ய கோயிலுக்கு வருகிறார்கள். அனைத்து தரப்பு மக்களும் தெய்வீக ஆதரவைப் பெற்று சவால்களை சமாளிக்கும் இடமாக இக்கோயில் கருதப்படுகிறது.

சாராம்சத்தில், காங்க்ராவின் பாங்கந்தியில் உள்ள மா பகலமுகி கோயில், தெய்வத்தின் பாதுகாப்பையும் ஆசீர்வாதத்தையும் பெற மக்கள் வரும் ஒரு புனிதமான இடமாகும். தனிப்பட்ட வளர்ச்சிக்காகவோ, எதிரிகளிடமிருந்து பாதுகாப்பிற்காகவோ அல்லது வாழ்க்கையில் வெற்றியைத் தேடுவதற்காகவோ, இந்த ஆலயம் வருகை தரும் அனைவருக்கும் ஆழ்ந்த ஆன்மீக முக்கியத்துவத்தைக் கொண்டுள்ளது.

குறிப்புகள் 

அம்மன் கோயில்கள்
Coordinates on Wikidata
கே. சி. மானவேதான் ராஜா

கே.சி. மானவேதான் ராஜா (K. C. Manavedan Raja) இந்திய நாட்டினைச் சார்ந்த உயர் குடியாட்சி அலுவலரும் ஒரு நிர்வாகியும் ஆவார். மேன்மைமிகு கிழக்கே கோவிலகம் மானவேதான் ராஜா, சேரியனுசன் ராஜா என்ற பெயர்களாலும் அழைக்கப்படுகிறார். 1855 ஆம் ஆண்டு இவர் பிறந்தார். 1932 ஆம் ஆண்டு முதல் 1937 ஆம் ஆண்டு வரை கோழிக்கோட்டில் சமோரின் என்ற பெயரிலேயே வாழ்ந்தார்.

மானவேதான் ராஜா 1855 ஆம் ஆண்டில் கோழிக்கோடு சாமோரின் என்ற அரச குடும்பத்தில் கோட்டக்கல் கிளையில் பிறந்தார். இவர் சென்னை பல்கலைக்கழகத்தில் பட்டம் பெற்று, குடும்பத்தில் இருந்து முதல் நபராக மாகாண சிவில் சேவை பணியில் நுழைந்தார். 1880 ஆம் ஆண்டு சூன் மாதம் 4 ஆம் தேதியன்று சிவில் சேவையில் நியமிக்கப்பட்டார். 1882 ஆம் ஆண்டில் உதவி ஆட்சியராகவும், 1895 ஆம் ஆண்டுக்குள் துணை ஆட்சியராகவும் உயர்ந்தார். மாவட்ட ஆட்சியராகவும் பின்னர் நீதிபதியாகவும் பணியாற்றினார்.  1932 ஆம் ஆண்டில், இவர் கோழிக்கோட்டின் சாமூத்திரி அல்லது சமோரின் ஆனார்.

சமோரின் என்ற முறை 
சமோரின் என்ற வகையில், மானவேதான் ராஜா தன்னை ஒரு திறமையான நிர்வாகி மற்றும் தொலைநோக்கு பார்வையுடையவர் என்பதை நிரூபித்தார். 1934 ஆம் ஆண்டில் இவரது ஆட்சிக் காலத்தில்தான் புகழ்பெற்ற குருவாயூர் சத்தியாகிரகம் நடந்தது. குருவாயூர் கோயிலை அனைத்து சாதியினருக்கும் திறந்து விட வேண்டும் என்று காந்தியவாதி கே. கேளப்பன் தலைமையில் மக்கள் பிரச்சாரம் செய்தனர். இந்த இயக்கத்திற்கு ஆதரவாக மகாத்மா காந்தியே கேரளாவுக்கு வந்து, குருவாயூர் கோயிலின் தலைமை நிர்வாகியாக இருந்த சமோரின் மானவேதான் ராஜாவை சந்தித்தார். இந்தப் பேச்சுக்கள் வெளியிடப்படவில்லை என்றாலும், பெரும் சமூக அமைதியின்மையை ஏற்படுத்தும் முடிவுகளை எடுக்க முடியாது என்று சமோரின் காந்தியிடம் கூறியதாக ஊகிக்கப்படுகிறது. இதைத் தொடர்ந்து, சத்தியாகிரகத்தை நிறுத்துமாறு கேளப்பனுக்கு காந்தி அறிவுறுத்தினார்.

கோவிலகத்தில் குழந்தைகளின் கல்விக்காக கோட்டக்கலில் ராஜா உயர்நிலைப் பள்ளியை மானவேதான் ராஜா தொடங்கினார். தற்போது இப்பள்ளி கோழிக்கோட்டில் சமோரின் குருவாயூரப்பன் கல்லூரியாக செயல்படுகிறது. இக்கல்லூரியை கணிசமாக மேம்படுத்தி விரிவுபடுத்தினார். ராஜாவின் குழந்தைகள் நன்கு படித்தவர்கள் ஆவர். இவரது மூத்த மகன் மாவட்ட ஆட்சியர் ஆனார். இவரது நான்காவது மகன் மு. க. வெல்லோடி இந்திய சிவில் சேவையில் பணியில் சேர்ந்தார். பின்னர் அய்தராபாத் மாநிலத்தின் முதல் முதலமைச்சரானார். இங்கிலாந்துக்கான இந்தியாவின் முதல் உயர்ந்த வெல்லோடி ஆவார். பின்னர் இவர் அமைச்சரவை செயலாளர் பதவிக்கு உயர்ந்தார்.  1937 ஆம் ஆண்டில் மானவேதான் ராஜா மறைந்தார்.

மேற்கோள்கள் 

 
 

1937 இறப்புகள்
1855 பிறப்புகள்
மலையாள நபர்கள்
இந்திய அரசு அதிகாரிகள்
தாபி சாணக்கியா

தாபி சாணக்கியா (Tapi Chanakya, 1925-1973) என்பவர் ஒரு இந்திய திரைப்பட இயக்குநரும், எழுத்தாளரும் ஆவார். இவர் பிரபல தெலுங்கு எழுத்தாளரான தாபி தர்ம ராவ் நாயுடுவின் மகனாவார். இவர் இந்திய இராணுவத்தில் வானொலி தந்தியாளராக பணியாற்றினார்.

திரைப்படவியல் 
 பல்லெட்டூரி பில்லா (தெலுங்கு) (1950) - உதவி இயக்குநர்
 ஏன்டா மனவலே (1954)
 ரோஜுலு மராயி (தெலுங்கு) (1955) - இயக்குநரும் திரைத் தழுவலும்
 பெடரிகலு (1957)
 எட்டுகு பாய் எட்டுகு (1958)
 பாக்ய தேவதா (1959)
 ஜல்சராயுடு (1960)
 கும்குமரேகா (1960)
 புதியா பதை (1960)
 கலசிவுண்டே கலடு சுகம் (1961)
 கான்ஸ்டபிள் கூத்துரு (1963)
 ராமுடு பீமுடு (தெலுங்கு) (1964)
 வரசத்வம் (1964)
 சி. ஐ. டி. (1965)
 எங்க வீட்டுப் பெண் (1965)
 எங்க வீட்டுப் பிள்ளை (1965)
 அடகு ஜடலு (1966)
 நான் ஆணையிட்டால் (1966)
 ராம் அவுர் ஷ்யாம் (இந்தி) (1967)
 ஒளி விளக்கு (1968)
 புதிய பூமி (1968)
 மாதவி (1969)
 விதி விலாசம் (1970)
 பங்காரு தல்லி (1971)
 பிக்ரே மோதி (இந்தி) (1971)
 மன் மந்திர் (இந்தி) (1971)
 பந்திபோட்டு பயன்கார (1972)
 ஜான்வர் அவுர் இன்சான் (இந்தி) (1972)
 மனவத (இந்தி) (1972)
 சுபா-ஓ-ஷாம் (இந்தி & பாரசீகம்) (1972)
 கங்கா மங்கா (தெலுங்கு) (1973)
 வாணி ராணி (1974)

மேற்கோள்கள்

வெளி இணைப்புகள் 
 

இந்தித் திரைப்பட இயக்குநர்கள்
1973 இறப்புகள்
1925 பிறப்புகள்
தெலுங்குத் திரைப்பட இயக்குநர்கள்
குரங்கு பெடல்

குரங்கு பெடல் (Kurangu Pedal) என்பது 2024 இல் கமலா கண்ணன் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். இந்நாடகத் திரைப்படத்தில் சந்தோசு வேல்முருகன், வி. ஆர். இராகவன், எம். ஞானசேகரன் ஆகியோர் முக்கிய வேடங்களில் நடித்திருந்தனர். சிவகார்த்திகேயன் புரொடக்சன்சு  சார்பில் சிவகார்த்திகேயன், சவிதா சண்முகம், சஞ்சய் ஜெயகுமார், சுமீ பாஸ்கரன் ஆகியோர் தயாரித்தனர்.

நடிகர்கள்

வரவேற்பு 
தி டைம்சு ஆஃப் இந்தியா வின் லோகேசு பாலச்சந்திரன் இத்திரைப்படத்திற்கு 5 இற்கு 3 என்று மதிப்பிட்டு, "குரங்கு பெடல் உண்மையில் அதன் நுணுக்கமான கதாபாத்திர சித்தரிப்புகளும், ஈர்க்கக்கூடிய எழுத்துடன் ஒரு ஏக்கம் நிறைந்த பயணத்தையும், வழங்க வழிவகுக்கிறது" என்று கூறினார். இந்து தமிழ் திசையின் திரைப்பட விமர்சகர் ஒருவர், "இரண்டாம் பாதியில் சில குறைபாடுகள் இருந்தாலும், அதை மறந்து இரசிக்கலாம். இவ்வளவு எளிமையான, அழகான படத்தை உருவாக்கியதில் நடிகர் சிவகார்த்திகேயன் பெருமைப்படலாம்" என்று குறிப்பிட்டதோடு, படத்திற்கு ஐந்து நட்சத்திரங்களுக்கு மூன்று நட்சத்திரங்கள் என்ற மதிப்பீட்டை வழங்கினார்.

தி இந்து கோபிநாத் இராஜேந்திரன், இப்படம் "குழந்தைப் பருவ ஆசைகள் குறித்த சமநிலையற்ற திரைப்படம். ஆனால் மனதைத் தூண்டும் கதை" என்று கூறினார்.

சினிமா விகடன் விமர்சகர் ஒருவர் கலவையான விமர்சனங்களை அளித்தார்.

ஓடிடி பிளேயின் அனுசா சுந்தர் படத்திற்கு ஐந்தில் இரண்டரை நட்சத்திரங்கள் என்று மதிப்பிட்டு, "குரங்கு பெடல்'' பெரிய உணர்ச்சிகளை காட்டாத ஒரு படம்". என்று கூறினார்.

மேற்கோள்கள்

வெளி இணைப்புகள் 
 குரங்கு பெடல் 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
பந்தாய் புதிய விரைவுச்சாலை

பந்தாய் புதிய விரைவுச்சாலை  (ஆங்கிலம்: New Pantai Expressway; அல்லது NPE; மலாய்: Lebuhraya Baru Pantai) என்பது தீபகற்ப மலேசியாவின் கிள்ளான் பள்ளத்தாக்கு பகுதியில் உள்ள கூட்டரசு விரைவுச்சாலை ஆகும். 19.6-கிலோமீட்டர் (12.2-மைல்) நீளம் கொண்ட இந்த விரைவுச்சாலை, சிலாங்கூரின் தென்மேற்குப் பகுதியில், சுபாங் ஜெயாவிற்கு அருகில் உள்ள மலேசிய கூட்டரசு நெடுஞ்சாலைக்கு இணையாகச் செல்கிறது. அதே வேளையில், வட கிழக்கில் பங்சார் பகுதியில் தொடங்குகிறது. 

இந்த விரைவுச்சாலை, சுபாங் உத்தாமா சாலை (ஆங்கிலம்: Jalan Subang Utama; மலாய்: Persiaran Tujuan–PJS), கிள்ளான் லாமா சாலை (Jalan Klang Lama); பந்தாய் டாலாம் சாலை (Jalan Pantai Dalam) எனவும் முன்பு அறியப்பட்டது.

பொது

இந்தச் சாலை  2000 - 2004-ஆம் ஆண்டுகளுக்கு இடையில் கட்டப்பட்டது. கட்டுமானப் பணியின் போது, ​​2,000 குடியேற்றவாசிகளைத் தற்காலிகமாக வேறு இடத்திற்கு மாற்ற வேண்டிய நிலை ஏற்பட்டது. அவர்களுக்காக 980 குறைந்த விலை அடுக்குமாடி குடியிருப்புகள்; அவர்களின் பழைய குடியிருப்புகளுக்கு அருகிலேயே கட்டப்பட்டுத் தரப்பட்டன.

இந்த விரைவுச்சாலை 30 ஏப்ரல் 2004 அன்று திறக்கப்பட்டது. சனவரி - நவம்பர் 2007-க்கு இடைப்பட்ட காலத்தில் சன்வே பிரமிட் வாகன நிறுத்த தளத்திற்கு ஒரு சிறப்புச் சரிவுப் பாதை கட்டப்பட்டது. இது டிசம்பர் 2007-இல் திறக்கப்பட்டது.

சர்ச்சைகள்

பெட்டாலிங் ஜெயா செலாத்தான் குடியிருப்புப் பகுதியில் வசித்த 50 குடியிருப்பாளர்கள், பந்தாய் புதிய விரைவுச்சாலையின் கம்போங் டத்தோ அருண் சுங்கச் சாவடியில் அமைதிப் பேரணியை நடத்தினர். அந்தச் சுங்கச்சாவடிக்கு அருகில் வசிக்கும் மக்களுக்கு, குறிப்பாக அருகிலுள்ள குடியிருப்பாளர்களுக்கு சுங்கவரி ஒரு சுமையாக இருப்பதால் சுங்கவரியை நிறுத்தம் செய்யக் கோரி பேரணியை நடத்தினர். 

அந்தப் பகுதியில் வாழ்ந்த குடியிருப்பாளர்கள், மாதத்திற்கு சராசரியாக RM 500 ரிங்கிட், கம்போங் டத்தோ அருண்  சுங்கச்சாவடிக்கு மட்டும் செலவிட வேண்டியிருப்பதாகக் கண்டனம் தெரிவித்தனர்.

அரசு நடவடிக்கை

டத்தோ அருண் சுங்கச்சாவடியில் இருந்து 200 மீட்டர் தொலைவில் அவர்களின் வீடுகள் அமைந்திருந்தாலும், அவர்கள் ஒவ்வொரு முறையும் RM 1 ரிங்கிட் 60 சென் சுங்கக் கட்டணம் செலுத்த வேண்டும்.

கோலாலம்பூருக்குச் செல்வதற்கு மாற்று வழி இல்லாததால், அங்குள்ள மக்கள் அடிக்கடி பணம் செலுத்த வேண்டிய கட்டாயத்திதிற்கு உள்ளானார்கள். குடியிருப்பாளர்களின் புகார்களைத் தொடர்ந்து, 13 பிப்ரவரி 2009 அன்று, கோலாலம்பூருக்குச் செல்லும் PJS 2 சுங்கச்சாவடியில் கட்டண முறை நிறுத்தப்பட்டது.  இது அரசாங்கத்தின் வேண்டுகோளின் பேரில் செய்யப்பட்டது

மேலும் காண்க
 கிள்ளான் லாமா சாலை
 டாமன்சாரா-பூச்சோங் விரைவுச்சாலை
 கோலாலம்பூர்-கிள்ளான் நெடுஞ்சாலை
 ஆசிய நெடுஞ்சாலைகள் வலையமைப்பு
 மலேசிய கூட்டரசு நெடுஞ்சாலை
 பெட்டாலிங் ஜெயா நகரப் பிரிவுகளின் பட்டியல்

காட்சியகம்

மேற்கோள்கள்

வெளி இணைப்புகள்
www.ijm.com
www.npe.com.my

சிலாங்கூர் மாநிலத்தின் சாலைகள்
கோலாலம்பூர் சாலைகள்
சைரீசு மதுகரராவ் சொளத்ரி

சைரீசு மதுகரராவ் சொளத்ரி (Shirish Madhukarrao Chaudhari)(பிறப்பு 23 மே 1959) என்பவர் இந்திய அரசியல்வாதியும் மகாராட்டிர மாநில சட்டமன்ற உறுப்பினரும் ஆவார். இவர் 2019 முதல் மகாராட்டிரா சட்டமன்ற உறுப்பினராக உள்ளார். இந்திய தேசிய காங்கிரசு உறுப்பினரான இவர், ராவேர் சட்டமன்றத் தொகுதிக்கு 2019ஆம் ஆண்டு நடைபெற்ற மகாராட்டிரா சட்டப்பேரவைத் தேர்தலில் போட்டியிட்டு 15,609 வாக்குகள் வித்தியாசத்தில் வெற்றி பெற்றார்.

மேற்கோள்கள் 

1959 பிறப்புகள்
வாழும் நபர்கள்
மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
யாமினி ஜாதவ்

யாமினி யசுவந்த் ஜாதவ் (Yamini Jadhav) இந்தியாவில் மகாராட்டிராவின் மும்பையினைச் சேர்ந்த சிவசேனா அரசியல்வாதி ஆவார். இவர் தற்போது மகாராட்டிர மாநிலம் பைகுல்லா சட்டமன்றத் தொகுதியின் சட்டமன்ற உறுப்பினராக உள்ளார்.

தற்பொழுது ஜாதவ் 2024 மக்களவைத் தேர்தலில் மும்பை தெற்கு மக்களவைத் தொகுதி சிவசேனா கட்சியின் அதிகாரப்பூர்வ வேட்பாளராகப் போட்டியிட்டுத் தோல்வியடைந்தார்.

வகித்தப் பதவிகள் 

 2012: பிரிகன்மும்பை மாநகராட்சியில் உறுப்பினராகத் தேர்ந்தெடுக்கப்பட்டார் 
 2019: மகாராட்டிரா சட்டப்பேரவைக்கு தேர்ந்தெடுக்கப்பட்டார்

மேற்கோள்கள்

வெளி இணைப்புகள் 

 Shivsena முகப்புப்பக்கம்  2020-09-01 at the Wayback Machine
வாழும் நபர்கள்
சிவ சேனா அரசியல்வாதிகள்
சயார்சைடு

சயார்சைடு (Cyaarside) என்பது  As≡C− என்ற மூலக்கூற்று வாய்ப்பாட்டால் அடையாளப்படுத்தப்படும் ஓர் எதிர்மின் அயனியாகும். சியார்சைடு என்ற பெயராலும் இந்த அயனி அறியப்படுகிறது. இந்த எதிர்மின் அயனியில் ஆர்சனிக்கு மற்றும் கார்பனுக்கு இடையில் ஓர் முப்பிணைப்பு இடம்பெற்றிருக்கும். சயனைடு மற்றும் சயபைடு சேர்மங்களின் ஆர்சனைடு ஒப்புமையாக இச்சேர்மம் கருதப்படுகிறது.

தயாரிப்பு
சயனேட்டு மற்றும் பாசுபோயெத்திலோனேட்டு சேர்மங்களின்  ஆர்சனிக்கு ஒப்புமையை ஆர்சாயெத்தினோலேட்டு எதிர்மின் அயனியின் C−O பிணைப்பை பிளப்பதன் மூலம் ஆக்டினைடு சயார்சைடு அணைவுச் சேர்மத்தைத் தயாரிக்கலாம். [] என்ற யுரேனியம் அணைவுச் சேர்மம் 2,2,2- கிரிப்டாண்டு ஈந்தணைவி முன்னிலையில் ஒரு மோலார் சமான [ உடன் வினைபுரிந்து சயார்சைடு ஈந்தணைவியைக் கொண்ட ஈரணு ஆக்சோ பால யுரேனியம் ஒருங்கிணைவுச் சேர்மம் உருவாகிறது.

மேற்கோள்கள்

ஆர்சனிக்கு சேர்மங்கள்
எதிர்மின் அயனிகள்
கூச்சாய் லாமா சாலை

கூச்சாய் லாமா சாலை அல்லது கூச்சாய் லாமா நெடுஞ்சாலை (ஆங்கிலம்: Kuchai Lama Road; மலாய்: Jalan Kuchai Lama) என்பது மலேசியா, கோலாலம்பூர் மாநகரத்தில் உள்ள முக்கிய சாலை ஆகும். கோலாலம்பூரின் பழமையான சாலைகளில் இந்தச் சாலையும் ஒன்றாக அறியப்படுகிறது. இருப்பினும், அண்மைய காலங்களில் இந்தச் சாலை மறுசீரமைக்கப்பட்டு ஒரு விரைவுச்சாலைத் தரத்திற்கு நிலை உயர்த்தப்பட்டு உள்ளது.

இந்த சாலை, கோலாலம்பூர் மாநகராட்சி (Dewan Bandaraya Kuala Lumpur) (DBKL) எனும் கோலாலம்பூர் மாநகராட்சி மன்றத்தால் பராமரிக்கப்படுகிறது.

பொது

ஆகஸ்டு 2004-இல் கட்டுமானம் தொடங்கப்பட்டு, சனவரி 2008-இல் நிறைவடைந்தது. புதிய சாலைப் பரிமாற்ற இணைப்புகள் 28 பிப்ரவரி 2008 அன்று போக்குவரத்திற்கு திறக்கப்பட்டன.

2010-களில், பந்தாய் புதிய விரைவுச்சாலை மற்றும் சுங்கை பீசி விரைவுச்சாலை ஆகிய விரைவுச்சாலைகளை இணைக்கும் வகையில், ஐஜேஎம் நிறுவனம் (IJM Corporation), சிறப்புச் சரிவுப் பாதைகளை உருவாக்கியது.

பந்தாய் புதிய விரைவுச்சாலை

பந்தாய் புதிய விரைவுச்சாலை  ( New Pantai Expressway) என்பது தீபகற்ப மலேசியாவின் கிள்ளான் பள்ளத்தாக்கு பகுதியில் உள்ள கூட்டரசு விரைவுச்சாலை ஆகும். 19.6-கிலோமீட்டர் (12.2-மைல்) நீளம் கொண்டது. சிலாங்கூரின் தென்மேற்குப் பகுதியில், சுபாங் ஜெயாவிற்கு அருகில் உள்ள மலேசிய கூட்டரசு நெடுஞ்சாலைக்கு இணையாகச் செல்கிறது. அதே வேளையில், வட கிழக்கில் பங்சார் பகுதியில் தொடங்குகிறது.

30 ஏப்ரல் 2004-இல் திறக்கப்பட்ட இந்த விரைவுச்சாலை, சுபாங் உத்தாமா சாலை, கிள்ளான் லாமா சாலை, பந்தாய் டாலாம் சாலை என முன்பு அறியப்பட்டது.

காட்சியகம்

மேற்கோள்கள்

வெளி இணைப்புகள்

சிலாங்கூர் மாநிலத்தின் சாலைகள்
கோலாலம்பூர் சாலைகள்
சண்முகநாதன் சிறீபவானந்தராஜா

மருத்துவர் சிறீபவானந்தராஜா சண்முகநாதன் (Dr. Sribhavanandaraja Shanmuganathan, 18 சூலை 1960) ஓர் இலங்கைத் தமிழ் அரசியல்வாதியும் மருத்துவ நிர்வாகியும் ஆவார். 2024 நாடாளுமன்றத் தேர்தலில் இவர் தேசிய மக்கள் சக்தியின் சார்பில் யாழ்ப்பாண மாவட்டத்தில் போட்டியிட்டு வெற்றி பெற்றார்.

தேர்தல் வரலாறு

மேற்கோள்கள் 

1960 பிறப்புகள்
வாழும் நபர்கள்
தேசிய மக்கள் சக்தி அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இலங்கைத் தமிழ் அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
இலங்கைத் தமிழ் மருத்துவர்கள்
ஆர்னெசைட்டு

ஆர்னெசைட்டு (Hörnesite) என்பது Mg3(AsO4)2·8H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மக்னீசியத்தைக் கொண்டிருக்கும் ஆர்சனேட்டு கனிமமாக இது வகைப்படுத்தப்படுகிறது. விவியனைட்டு கனிமக் குழுவில் இது உறுப்பினராக உள்ளது. மேலும் இக்கனிமம் அன்னாபெர்கைட்டு அல்லது எரித்ரைட்டில் முடிவடையும் மக்னீசியத்திற்குப் பதிலாக நிக்கல் அல்லது கோபால்ட்டு தனிமத்தைக் கொண்ட கனிமத் தொடரின் மெக்னீசியம் முனைப்புள்ளியை உருவாக்குகிறது.

மேற்கோள்கள்

ஆர்சனேட்டு கனிமங்கள்
மக்னீசியக் கனிமங்கள்
கனிமங்கள்
விவியனைட்டு குழு
மா. ரா. அரசு

மா. ரா. அரசு (Maa. Raa. Arasu, 1949 - 6. செப்டம்பர். 2020) என்பவர் இந்தியாவின், தமிழ்நாட்டைச் சேர்ந்த ஒரு தமிழறிஞர், பேராசிரியர் ஆய்வளர், இதழியலாளர், பேச்சாளர் ஆவார். இவர் தமிழறிஞர் மா. இராசமாணிக்கனாரின் மகனாவார். 2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கி, பரிவுத் தொகையாக ரூ 10 இலட்சம்  வழங்கியது.

கல்வி 
சிறுவயதிலிருந்து தன் தந்தையாரால் தமிழ் இலக்கியங்களும், வரலாறும் அரசுக்கு அறிமுகமாயின. அதில் ஆர்வமும் உண்டானது. 1975 ஆண்டு தமிழில் முதுகலை பட்டம் பெற்றார். வ. உ. சிதம்பரம்பிள்ளை குறித்து ஆய்வு மேற்கொண்டு முனைவர்  பட்டம் பெற்றார்.

தொழில் 
பச்சையப்பன் அறக்கட்டளை காஞ்சிபுரத்தில் நடத்திய கல்லூரியில் திருத்துநர் பணியில் இணைந்தார். அரசுக்கு தன் அண்ணன் இளங்கோவன் வழியாக இதழியல் அறிமுகம் பெற்றார். அவரின் இதழியல் ஆய்வுகளுக்கு உதவியாக இருந்தார். இதனால் இதழியலில் ஆர்வம் கொண்டார். 1981 ஆம் ஆண்டு பணி மாறுதல் காரணமாக அரசு தஞ்சாவூருக்குச் சென்றார். பின்னர் 1983 இல் தஞ்சாவூரிலும் சென்னையிலும் மா. இராசமாணிக்கனார் இதழியல் ஆய்வு மையம் என்ற அமைப்பை நிறுவி இதழியல் மாணவர்களை ஊக்கப்படுத்தினார். அதன் மூலம் இதழியலாளர்கள் குறித்த சொற்பொழிவுகளும் கருத்தரங்குகளும் நடத்தபட்டன. இவாறு பனோறு கருத்தரங்குகளை நடத்தினார். அந்த  கருத்தரங்குகளில் வாசிக்கப்பட்ட கட்டுரைகளை தொகுத்து நூல்களாக வெளியிட்டார்.

மேற்கோள்கள் 

நாட்டுடைமை நூல்களின் ஆசிரியர்கள்
2020 இறப்புகள்
ஆய்வாளர்கள்
1949 பிறப்புகள்
நெழிலோவைட்டு

நெழிலோவைட்டு (Nezhilovite) என்பது PbZn2(Mn4+Ti4+)2Fe8O19 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிளம்பைட்டு வகை கனிமமாக இது வகைப்படுத்தப்படுகிறது. 1996 ஆம் ஆண்டில் பெர்மனெக்கு மற்றும் பலர் நெழிலோவைட்டைக் கண்டுபிடித்தனர். P63/mmc என்ற இடக்குழுவில் a = 5.849 Å, c = 22.809 Å Z=2 என்ற அணிக்கோவை அளவுருக்களுடன் அறுகோணப் படிகத் திட்டத்தில் கருப்பு நிறப் படிகங்களாக நெழிலோவைட்டு கனிமம் படிகமாகிறது. ஒளியியல் ரீதியாக திசை மாறுபாட்டுப் பண்பு கொண்டதாகவும், பாரா காந்தப் பண்பும், இருபிரதிபலிப்பும் கொண்ட பண்புகளைக் கொண்டுள்ளது. மாசிடோனாவின் பெலகோனியப் பகுதியில் காணப்படும் ஒருவகை உருமாறிய பாறைகளில் இக்கனிமம் காணப்படுகிறது.

மேற்கோள்கள்

ஈயக் கனிமங்கள்
துத்தநாகக் கனிமங்கள்
மாங்கனீசு கனிமங்கள்
தைட்டானியம் கனிமங்கள்
இரும்புக் கனிமங்கள்
கனிமங்கள்
கசானித்து இராச்சியம்

கசானித்துகள் (Ghassanids), தெற்கு அரேபியாவில் வாழ்ந்த அரேபிய இனக்குழுவினர் ஆவார்.  கசானித்துகள், கிபி 3ஆம் நூற்றாண்டில் லெவண்ட் பகுதியில் குடியேறி,   பைசாந்தியப் பேரரசின் கீழ் சிற்றரசை நிறுவினர். எலனியக் காலத்தில் கசானித்துகள் உள்ளுர் சால்டிய கிறித்தவர்களுடன் கலந்து கிறித்தவ சமயத்தைப் பின்பற்றினர். 
ரோம-பாரசீகப் போர்களில் கசானித்துகள், பைசாந்தியர்களுக்கு ஆதரவாக, சாசானியப் பேரரசை எதிர்த்துப் போரிட்டனர்.

ஏறத்தாழ 400 ஆண்டுகள் ஆட்சி செய்த கசானித்துகள், 638ஆம் ஆண்டில் ராசிதீன் கலீபாக்களால் வீழ்த்தப்பட்டனர். இதனால் கசானித்துகளில் சில குழுவினர் இசுலாமிய சமயத்தில் சேர்ந்தனர். பெரும்பாலான கசானித்துகள் மெல்கைட்டு மற்றும் சிரியாக் கிறிஸ்தவர்களைப் பின்பற்றினர். இம்மக்கள் தற்கால சிரியா, ஜோர்டான், இஸ்ரேல், பாலத்தீனம் மற்றும் லெபனான் நாடுகளில் வாழ்கின்றனர்.

இதனையும் காண்க
 அரபு கிறிஸ்தவர்கள்

மேற்கோள்கள்

உசாத்துணை

 

 Millar, Fergus: "Rome's 'Arab' Allies in Late Antiquity". In: Henning Börm - Josef Wiesehöfer (eds.), Commutatio et Contentio. Studies in the Late Roman, Sasanian, and Early Islamic Near East. Wellem Verlag, Düsseldorf 2010, pp. 159–186.

அராபிய மக்கள்
கிறித்தவர்கள்
புசாவல் சட்டமன்றத் தொகுதி

புசாவல் சட்டமன்றத் தொகுதி (Bhusawal Assembly constituency) என்பது மேற்கு இந்தியாவின் மகாராஷ்டிரா மாநிலத்தின் 288 சட்டப்பேரவைத் தொகுதிகளில் ஒன்றாகும். இந்தத் தொகுதி ஜல்கான் மாவட்டத்தில் அமைந்துள்ளது. புசாவல், ராவேர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இந்த மாவட்டத்தில் சோப்தா, ராவர், ஜாம்னர் மற்றும் முக்தைநகர் ஆகிய நான்கு சட்டமன்றத் தொகுதிகளும், அருகிலுள்ள புல்டாணா மாவட்டத்தில், மல்காப்பூர் என்ற சட்டமன்றத் தொகுதியும் உள்ளன.

சட்டமன்ற உறுப்பினர்கள்

தேர்தல் முடிவுகள்

2019

மேற்கோள்கள் 

ஜள்காவ் மாவட்டம்
மகாராட்டிர அரசியல்
மகாராட்டிர சட்டமன்றத் தொகுதிகள்
இரேனியம் மூவாக்சைடு புளோரைடு

இரேனியம் மூவாக்சைடு புளோரைடு (Rhenium trioxide fluoride) என்பது ReO3F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். தூய்மையற்ற மாதிரிகள் நிறத்தில் தோன்றினாலும், இக்கனிமம்  வெள்ளையாகக் காணப்படுகிறது.  பதங்கமாகும் பண்பும் காந்தவியல் பண்பும் கொண்டு  திண்மநிலையில் உள்ளது. இரேனியத்தின் சில ஆக்சிபுளோரைடுகளில் இதுவும் ஒன்றாகும். மற்றொன்று இரேனியம் ஈராக்சைடு முப்புளோரைடு ReO2F3 மற்றொரு முக்கியமான சேர்மமாகும். இச்சேர்மத்திற்கான பயன்பாடுகள் இல்லை என்றாலும் இது ஒரு மூவாக்சைடு புளோரைடு சேர்மத்திற்கு ஓர் அரிய உதாரணமாகும்.  மேலும் இது ஒரு சில கல்வி ஆராய்ச்சி ஆர்வத்தை கொண்டுள்ளது.

தயாரிப்பு
இரேனியம் மூவாக்சைடு சேர்மத்தை புளோரினேற்றம் செய்து இரேனியம் மூவாக்சைடு புளோரைடு தயாரிக்கப்படுகிறது.:
 
2 ReO3 + F2 → 2ReO3F

இலூயிசு காரங்களுடன் (L) இச்சேர்மம் ReO3FL2 என்ற வாய்ப்பாட்டைக் கொண்ட கூட்டுசேர் பொருட்களை உருவாக்குகிறது.  எ.கா., L = டை எத்தில் ஈதர் மற்றும் அசிட்டோநைட்ரைல் போன்றவையாகும்.

கட்டமைப்பும் தொடர்புடைய சேர்மங்களும்
எக்சுகதிர் படிகவியல் ஆய்வுகளின்படி, இச்சேர்மம் இரண்டு புளோரைடு மற்றும் இரண்டு ஆக்சைடு பால ஈந்தணைவிகளால் இணைக்கப்பட்ட எண்முக மறு மையங்களைக் கொண்ட ஒரு திருகுசுழல் சங்கிலி அமைப்பை ஏற்றுக்கொள்கிறது. ReO3F சேர்மத்திற்கு மாறாக, TcO3F மற்றும் MnO3F ஆகிய சேர்மங்கள் எளிமையான கட்டமைப்புகளுடன் படிகமாகின்றன. மாங்கனீசு சேர்மம் ஒரு நான்முகி ஒருமமாக படிகமாகிறது. தெக்கினீசியம் சேர்மமான  TcO3F புளோரைடு பாலங்களுடன் இருமங்களாகப் படிகமாகிறது.  இரேனியம் மூவாக்சைடு புளோரைடின் கட்டமைப்போடு முரண்படுவது இரேனியம் மூவாக்சைடு குளோரைடு ஆகும். இது ஒரு ஒருமமாகும்.

மேற்கோள்கள்

இரேனியம் சேர்மங்கள்
புளோரைடுகள்
தாண்டல் உலோக ஆக்சைடுகள்
நான்கு வங்காளக் கோயில்கள்

நான்கு வங்காளக் கோயில்கள் (Char Bangla Temples), இந்தியாவின் மேற்கு வங்காள மாநிலம், முர்சிதாபாத் மாவட்டத்தில் உள்ள பாரா கிராமத்தில் அமைந்துள்ளது. இக்கோயில்கள் 18ஆம் நூற்றாண்டில் கட்டப்பட்டது. இந்தியத் தொல்லியல் ஆய்வகத்தால்  இந்நான்கு கோயிகள் தேசிய முக்கியத்துவம் வாய்ந்த சின்னங்களில் ஒன்றாக அறிவிக்கப்பட்டது.  

இக்கோயில்கள் நத்தோரின் இராணி பவானியால் கிபி 18ஆம் நூற்றாண்டில நிறுவப்பட்டது.

நான்கு கோயில்களின் படக்காட்சிகள்

கோயில்கள்

சிற்பக்கலை

மேற்கோள்கள்

மேற்கு வங்காள இந்துக் கோயில்கள்
திருப்பரங்குன்றம் தொடருந்து நிலையம்

திருப்பரங்குன்றம் தொடருந்து நிலையம் (Tiruparankundram railway station, நிலைய குறியீடு: TDN) என்பது தென்னக இரயில்வே மண்டலத்தின் மதுரை இரயில்வே கோட்டத்தில் உள்ள NSG-5 வகை இந்திய தொடருந்து நிலையம் ஆகும். இது இந்திய மாநிலமான தமிழ்நாட்டின் மதுரை மாவட்டம்,  திருப்பரங்குன்றத்தில்  அமைந்துள்ளது. இந்த நிலையம் 1876 சனவரி முதல் நாளன்று துவக்கபட்டது.

செயல்திறனும் வருவாயும் 
2022-23 நிதியாண்டில், நிலையத்தின் ஆண்டு வருவாய்  என்றும் தினசரி வருவாய்   என்று இருந்தது. அதே நிதியாண்டில், ஒரு ஆண்டில் பயணிகள் எண்ணிக்கை 227,855 ஆகவும், தினசரி பயணிகளின் எண்ணிக்கையானது 624 ஆகவும் இருந்தது. அதேவேளை, நாளொன்றுக்கு வந்து சென்றவர்கள் எண்ணிக்கை 738 ஆக பதிவாகியுள்ளது.

மேற்கோள்கள்

வெளி இணைப்புகள் 

மதுரையிலுள்ள தொடருந்து நிலையங்கள்
மதுரை தொடருந்து கோட்டம்
யசுவந்த் ஜாதவ்

யசுவந்த் ஜாதவ் (Yashwant Jadhav) என்பவர் இந்திய அரசியல்வாதியும், மகாராட்டிராவில் மும்பையினைச் சேர்ந்த சிவசேனா தலைவரும் ஆவார். இவர் பெருநகர மும்பை மாநகராட்சி சபையின் தலைவராக உள்ளார்.மாநகராட்சியில் நிலைக்குழு, சந்தை மற்றும் தோட்டக் குழு, குடிமைப் பணிகள் குழு போன்ற பல குழுக்களில் பணியாற்றியுள்ளார்.

பதவிகள் வகித்தவர் 

 1997: பெருநகர மும்பை மாநகராட்சியில் உறுப்பினர்
 2007: பெருநகர மும்பை மாநகராட்சியில் உறுப்பினர் தேர்ந்தெடுக்கப்பட்டார்
 2008: சந்தை மற்றும் தோட்டக் குழுவின் தலைவர்
 2011 முற்பகுதி, துணைத் தலைவர், சிவசேனா 
 2017: பெருநகர மும்பை மாநகராட்சியில் உறுப்பினர்
 2017: பெருநகர மும்பை மாநகராட்சியில் சபைத் தலைவர்
 2018: பெருநகர மும்பை மாநகராட்சியில் நிலைக்குழுத் தலைவர்

மேற்கோள்கள்

வெளி இணைப்புகள் 

 சிவசேனா அதிகாரப்பூர்வ இணையதளம்  14 August 2015 at the Wayback Machine
சிவ சேனா அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மவுச்சரைட்டு

மவுச்சரைட்டு (Maucherite) என்பது Ni11As8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பொதுவாக செம்பு, இரும்பு, கோபால்ட்டு, ஆண்டிமனி மற்றும் கந்தகம் ஆகியவை அசுத்தங்களாக இதனுடன் கலந்துள்ளன. சாம்பல் முதல் சிவப்பு வெள்ளி வெள்ளை நிறங்களில் காணப்படும் நிக்கல் ஆர்சனைடு கனிமமாக இது கருதப்படுகிறது. 

நாற்கோண படிக அமைப்பில் படிகமாகும் இக்கனிமம் மற்ற நிக்கல் ஆர்சனைடு மற்றும் சல்பைடு தாதுக்களுடன் நீர் வெப்ப இழைப் பகுதிகளில் தோன்றுகிறது. 5 என்ற மோவின் கடினத்தன்மை அளவும் 7.83 என்ற ஒப்படர்த்தி அளவும் கொண்டு உலோகத்தன்மையுடன் ஒளிபுகா படிகமாக பண்புகளை வெளிப்படுத்துகிறது. இதன் அலகு செல் சமச்சீர் குழு P41212 அல்லது P43212 ஆகும்.

1913 ஆம் ஆண்டில் செருமனியின் ஈசுலெபனில் மௌச்சரைட்டு கண்டுபிடிக்கப்பட்டது. செருமன் கனிம சேகரிப்பாளரான வில்லெம் மௌச்சரின் (1879-1930) நினைவாக பெயரிடப்பட்டது.

பன்னாட்டு கனிமவியல் சங்கம் மவுச்சரைட்டு கனிமத்தை Muc என்ற குறியீட்டால் அடையாளப்படுத்துகிறது.

மேற்கோள்கள்

Mindat localities
 

நிக்கல் கனிமங்கள்
ஆர்சனைடு கனிமங்கள்
கனிமங்கள்
நாற்கோணவமைப்புக் கனிமங்கள்
இராமெல்சுபெர்கைட்டு

இராமெல்சுபெர்கைட்டு (Rammelsbergite) என்பது NiAs2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிக்கல் ஆர்சனைடு கனிமமாக இது வகைப்படுத்தப்படுகிறது. உலோக வெள்ளி நிறம் முதல் வெள்ளை, சிவப்பு நிறங்களில் நேர்ச்சாய்சதுரப் பட்டக படிகங்களாக உருவாகிறது. மேலும் பொதுவாக மிகப்பெரிய திரட்சிகளாக  இருக்கும். 5.5 என்ற மோவின் கடினத்தன்மை அளவும் 7.1 என்ற ஒப்படர்த்தி அளவும் கொண்டுள்ளது. 

பன்னாட்டு கனிமவியல் சங்கம் இராமெல்சுபெர்கைட்டு கனிமத்தை Rmb என்ற குறியீட்டால் அடையாளப்படுத்துகிறது.

முதன்முதலில் 1854 ஆம் ஆண்டில் செருமனியின் சாக்சோனியில் உள்ள சினீபெர்க் மாவட்டத்தில் இராமெல்சுபெர்கைட்டு கனிமம் கண்டறியப்பட்டது. செருமன் வேதியியலாளர் மற்றும் கனிமவியலாளர், கார்ல் பிரடெரிக் ஆகசுட்டு  இராமெல்சுபெர்கு (1813-1899) என்பவரின் நினைவாகப் பெயரிடப்பட்டது.

நடுத்தர வெப்பநிலை இழை பகுதிகளில் சுகூட்டெருடைட்டு, சாப்லோரைட்டு, லோலிங்கைட்டு, நிக்கோலைட்டு, தாயக பிசுமத், தாயக வெள்ளி, அல்கோடோனைட்டு, தோமைகைட்டு மற்றும் யுரேனைட்டு ஆகிய கனிமங்களுடன்  இணைந்த ஒரு நீர் வெப்ப கனிமமாகத் தோன்றுகிறது.

மேற்கோள்கள்

Mineral Galleries
 

நிக்கல் கனிமங்கள்
ஆர்சனைடு கனிமங்கள்
கனிமங்கள்
நேர்ச்சாய்சதுரக் கனிமங்கள்
நோனாகோசேன்

நோனாகோசேன் (Nonacosane) என்பது C29H60 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். நேர்ச்சங்கிலி ஐதரோகார்பன் சேர்மமான இதன் அமைப்பு வாய்ப்பாடு CH3(CH2)27CH3 என்று எழுதப்படுகிறது. நோனாகோசேன் சேர்மத்திற்கு 1,590,507,121 கட்டமைப்பு மாற்றியன்கள் உள்ளன. 

நோனாகோசேன் சேர்மம் இயற்கையாகவே தோன்றுகிறது. ஓர்கியா லுகோசுடிக்மா எனப்படும் அந்துப்பூச்சி இன்த்தின் இனக்கவர்ச்சி இயக்கு நீரின் ஓர் அங்கமாக இருப்பதாகக் கூறப்படுகிறது.  பெண் அனோபிலிசு சுடீபன்சி கொசு உட்பட பல பூச்சிகளின் இரசாயன தகவல் பரிமாற்றத்தில் இச்சேர்மம் ஒரு பங்கு வகிக்கிறது என்று சான்றுகள் தெரிவிக்கின்றன.

பல அத்தியாவசிய எண்ணெய்களில் நோனாகோசேன் அடையாளம் காணப்பட்டுள்ளது. இதை செயற்கையாகவும் தயாரிக்க முடியும்.

மேற்கோள்கள்

ஆல்கேன்கள்
பூச்சி பெரமோன்கள்
கூச்சாய் லாமா

கூச்சாய் லாமா (மலாய்; ஆங்கிலம்: Kuchai Lama) என்பது மலேசியா, கோலாலம்பூர் மாநகரத்தில், தென் மேற்கு பகுதியில் உள்ள ஒரு புற நகரப் பகுதியாகும். கிள்ளான் லாமா சாலைக்கு அருகில் அமைந்துள்ள இந்தப் பகுதி, கோலாலம்பூரில் உருவாகப்பட்ட குடியிருப்பு வாழ்விடங்களில் மிகப் பழைமையானவற்றுள் ஒன்றாக அறியப்படுகிறது.

தற்போது இங்கு வெளிநாட்டவர்கள் மிக அதிக அளவில் வசிக்கிகின்றனர். சட்டப்பூர்வ ஆவணங்களை வைத்திருக்கும் வெளிநாட்டவர்; அல்லது ஆவணங்கள் இல்லாத வெளிநாட்டவர்கள் இங்கு அதிகமானோர் வாழ்கின்றனர். அதன் காரணமாக இந்த இடம் வெளிநாட்டினரின் சொர்க்கம் என்றும் அழைக்கப்படுகிறது.

பொது

இந்தப் புறநகர் கோலாலம்பூர் மாநகர மையத்திலிருந்து 8 கிமீ தொலைவில் அமைந்துள்ளது. அத்துடன் இந்தப் புறநகர், தாமான் தேசா, பந்தாய் டாலாம், தாமான் ஓயூஜி மற்றும் சாலாக் செலாத்தான் ஆகிய பகுதிகளுக்கு அருகிலும் உள்ளது. அஜினோமோத்தோவின் மலேசிய ஆலை இங்கு அமைந்துள்ளது.

கூச்சாய் லாமா, கோலாலம்பூர் நகர மையத்திற்கும் பெட்டாலிங் ஜெயாவிற்கும் இடையே செழிப்பான வணிக நடவடிக்கைகளைக் கொண்டுள்ள புறநகர்ப் பகுதியாக விளங்குகிறது. இந்த இடம் பள்ளிகள், வங்கிகள், உணவகங்கள் போன்ற முழுமையான வசதிகளைக் கொண்டுள்ளது. மற்றும் பல உணவகங்களும் உள்ளன.

அடுக்குமாடி குடியிருப்புகள்

இங்கு சீன மக்கள் பெரும்பான்மையானவர்களாக வசித்தாலும்; வெளிநாட்டவர்களின் நடமாட்டம் மிகுதியாகவே உள்ளது. வளர்ச்சியடைந்த போக்குவரத்தின் காரணமாக, 1980-ஆம் ஆண்டு முதல், இப்பகுதியில் குடியேறுவதற்கு பொதுமக்கள் விரும்புகின்றனர். 

முதல் உயர் அடுக்குமாடி குடியிருப்பு கட்டப்பட்ட பிறகு, மற்ற உயர் அடுக்குமாடி குடியிருப்புக் கட்டிடங்களும் கட்டப்பட்டன. இப்பகுதியில் ஏறக்குறைய 20-க்கும் மேற்பட்ட உயரமான அடுக்குமாடி குடியிருப்புகள் உள்ளன. கூச்சாய் பகுதியில் ஒரு மணி நேரத்துக்கு 1,400-க்கும் மேற்பட்ட வாகனங்கள் சென்று வருவதாகவும் மதிப்பிடப்பட்டுள்ளது.

சாலைகள்

கூச்சாய் லாமா புறநகர்ப்பகுதி, கோலாலம்பூர் நகர மையம், பெட்டாலிங் ஜெயா, சுபாங் ஜெயா, சா ஆலாம் மற்றும் பிற இடங்களுக்கு செல்லும் 8 விரைவுச் சாலைகளைக் கொண்டுள்ளது.

 இஸ்மார்ட் சுரங்கப்பாதை
 மலேசிய கூட்டரசு சாலை 2</p>
 பந்தாய் புதிய விரைவுச்சாலை 
 கிழக்கு–மேற்கு இணைப்பு விரைவுச்சாலை 
 பெஸ்ராயா விரைவுச்சாலை 
 கோலாலம்பூர்–சிரம்பான் விரைவுச்சாலை
 மாஜு விரைவுச்சாலை  
 சா ஆலாம் விரைவுச்சாலை (Shah Alam Expressway) (KESAS)

விரைவுத் தொடருந்து சேவைகள்

கூச்சாய் லாமாவிற்கு  ​​கிளானா ஜெயா வழித்தடத்தின் தொடருந்து சேவைகள் உள்ளன. 

தவிர  புத்ராஜெயா வழித்தடத்தின் சேவையும் உள்ளது. இந்த வழித்தடத்தில்  கூச்சாய் எம்ஆர்டி நிலையம் உள்ளது. இந்த நிலையம் 2023-ஆம் ஆண்டில் இருந்து செயல்படத் தொடங்கியது.

காட்சியகம்

மேற்கோள்கள்

மேலும் காண்க 
 தித்திவங்சா
 கம்போங் கெரிஞ்சி
 லெம்பா பந்தாய் 
 செத்தியாவங்சா 
 பங்சார் பார்க் 
 பந்தாய் டாலாம் 

மலேசிய நகரங்கள்‎
கோலாலம்பூர் கூட்டாட்சி நகரங்கள்
இராம் பரிக்சன் ராய்

இராம் பரிக்சன் ராய் (Ram Parikshan Roy) (1920–1997) இந்தியத் தாவரவியல் பேராசிரியர் ஆவார். மரபணுத் தொகையியல், உயிரணு மரபியல், தாவர இனப்பெருக்கம், திசு வளர்ப்பு மற்றும் உயிரணு வகைப்பாட்டியல் ஆகிய துறைகளில் குறிப்பிடத்தக்க பங்களிப்புகளைச் செய்தவர் ஆவார்.

தொடக்க வாழ்க்கை மற்றும் கல்வி 
இராய் 1920 ஆம் ஆண்டில் இந்தியாவின் பீகார் மாநிலத்தில்  உள்ள கங்காபூரில் பிறந்தார். 1947 ஆம் ஆண்டில் பாட்னா அறிவியல் கல்லூரியில் விரிவுரையாளராகத் தனது தொழில் வாழ்க்கையைத் தொடங்கினார்.: 1953-ஆம் ஆண்டில் கேம்பிரிட்ஜ் பல்கலைக்கழகத்தில் முனைவர் பட்டம் பெற்றார்.

தொழில் வாழ்க்கை 
இராய் தனது 37 வயதில் பாட்னா பல்கலைக்கழகத்தில் பேராசிரியராகவும் தாவரவியல் தலைவராகவும் ஆனார். பின்னர் இவர் பாட்னாவில் உள்ள உயிரணு மரபியல் பிரிவில் சிறப்பு உதவி பல்கலைக்கழக மானியக்குழு மையத்தின் அறிவியல் பிரிவின் தலைவர் மற்றும் ஒருங்கிணைப்பாளர் பதவிகளில் பணியாற்றினார். 1982 ஆம் ஆண்டில் அறிவியல் மற்றும் தொழில்துறை ஆராய்ச்சி மன்றத்தில் தகைசால் விஞ்ஞானி ஆனார்.

ஆய்வு மற்றும் வெளியீடுகள் 
இராய் பாட்னாவில் உள்ள உள்ளூர் விலங்கினங்களைப் பற்றி ஒரு கணக்கெடுப்பை நடத்தினார், மேலும் 1948 ஆம் ஆண்டில் பாட்னாவின் மரங்கள் என்ற தலைப்பில் ஒரு தனி வரைவு நூலை வெளியிட்டார். பாட்னா பல்கலைக்கழகத்தில் ஐம்பதுகளில் தாவரங்களின் உயிரணு மரபியல் குறித்த செயலில் உள்ள பள்ளியை நிறுவினார். மேலும் 1960 களின் முற்பகுதியில் இந்திய வெள்ளரிகளின் உயிரணு மரபியல் குறித்த முக்கியமான மற்றும் இலட்சியத் திட்டத்தை தொடங்கினார்.

பரிசுகள் மற்றும் அங்கீகாரங்கள் 
இராய் 1973 இல் பீர்பால் சஹானி தங்கப் பதக்கத்தையும் 1975 -ஆம் ஆண்டில் ஜவஹர்லால் நேரு புத்தாய்வு மாணவர் நிலையையும் வென்றார். இந்தியாவின் தேசிய அறிவியல் அகாதெமி, இந்திய தாவரவியல் சங்கம், இந்திய மரபியல் சங்கம் மற்றும் தாவர இனப்பெருக்க சங்கம் (லண்டன்) ஆகியவற்றின் உறுப்பினராகத் தேர்ந்தெடுக்கப்பட்டார். 1972-ஆம் ஆண்டில் இந்திய அறிவியல் காங்கிரசின் தலைவராக ஆனார். ராய் உயிரணுவியலாளர்கள் மற்றும் மரபியல் நிபுணர்களின் சங்கத்தின் நிறுவநர் செயலாளராக இருந்தார்.

மேற்கோள்கள் 

இந்திய அறிவியலாளர்கள்
1920 பிறப்புகள்
1997 இறப்புகள்
உலக அமைதி கோபுரம், சங்கரன்கோவில்

உலக அமைதி கோபுரம், இந்தியாவின் தமிழ்நாட்டின் தென்காசி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியத்தில் உள்ள வீரீருப்பு சிற்றூரில் அமைந்துள்ளது.  புத்த விகாரம்  மற்றும் தாது கோபுரத்துடன் கூடிய இந்த உலக அமைதி கோபுரம், சங்கரன்கோவிலுக்கு 5 கிலோ மீட்டர் தொலைவில் உள்ளது.  இதுவே தென்னிந்தியாவில் 100 அடி  உயரத்தில் அமைந்த பெரிய உலக அமைதிக் கோபுரம் ஆகும். இந்த உலக அமைதி கோபுரம் 150 அடி விட்டமும், 100 அடி உயரத்துடன் கட்டப்பட்டுள்ளது.வீரிருப்பு புத்த விகாரைக்கு அருகிலேயே புத்தர் கோயில் கட்டப்பட்டுள்ளது.கோபுரத்தில் 4 புத்தர் சிலைகள் வைக்கப்பட்டுள்ளது.  இங்கு  நாள்தோறும் காலையும், மாலையும் 4.30 முதல் 6.30 மணி வரை வழிபாடு நடைபெறுகிறது

வரலாறு
வீரீருப்பு கிராமத்தைச் சேர்ந்த காந்தியவாதி எம். முத்தையா மற்றும் அவரது குடும்பத்தினர்,  உலக அமைதி கோபுரம் கட்டுவதற்கு 2000ஆம் ஆண்டில்  5 ஏக்கர் நிலம் தானமாக வழங்கினர். மேற்குத் தொடர்ச்சி மலையடிவாரத்தில் அமைதியான சூழலில் அமைந்த இந்த உலக அமைதி கோபுரத்தடியில் கௌதம புத்தரின்]அஸ்தியின் சிறுபகுதியை வைத்து,  கட்டிடப்பணி 2020ஆம் ஆண்டில் துவங்கப்பட்டது.

மேற்கோள்கள்

வெளி இணைப்புகள்
 உலக அமைதி கோபுரத்தின் காணொளி  
 Nipponzan Myohoji: Peace Pagoda Inauguration in South India

பௌத்த கட்டிடங்கள் 
தென்காசி மாவட்டம்
கோத்ரா சந்திப்பு தொடருந்து நிலையம்

கோத்ரா சந்திப்பு தொடருந்து நிலையம் (Godhra Junction railway station (நிலையகக் குறியீடு: GDA), இந்தியாவின் குஜராத் மாநிலம், பஞ்சமகால் மாவட்டம், கோத்ரா நகரத்தில் உள்ளது. இது 3 நடைமேடைகள் கொண்டது.

வரலாறு

27 பிப்ரவரி 2022 அன்று அதிகாலையில் கோத்ரா தொடருந்து நிலையத்தில் நின்றிருந்த சபர்மதி விரைவு வண்டியின் பயணிகள் பெட்டி ஒன்றில் சமூக விரோதிகள், தீவைத்து எரித்ததில் அயோத்தியிலிருந்து திரும்பி வந்து கொண்டிருந்த 59 இந்து சமய பக்தர்கள் கொல்லப்பட்டனர்.

முக்கிய தொடருந்துகள்
 புதுதில்லி-அகமதாபாத்-மும்பை -விரைவு வண்டிகள்
 வாரணாசி-அகமதாபாத் - சபர்மதி விரைவு வண்டி

கீழ்கண்ட மெமு ரயில்கள் கோத்ரா தொடருந்து நிலையத்திலிருந்து செல்கிறது. 
 69123/24 கோத்ரா – ஆனந்த் 
 69121/22 கோத்ரா  – வடோதரா
 69145/46 கோத்ரா  – ஆனந்த் 
 69125/26 கோத்ரா –  ஆனந்த் 
 69147/48 கோத்ரா –  ஆனந்த்

இதனையும் காண்க
 சபர்மதி விரைவு வண்டி
 தி சபர்மதி ரிப்போர்ட் (திரைப்படம்)

மேற்கோள்கள்

குசராத்திலுள்ள தொடருந்து நிலையங்கள்
பஞ்சமகால் மாவட்டம்
சரோஜா சாவித்திரி போல்ராஜ்

சரோஜா சாவித்திரி போல்ராஜ் (Saroja Savithri Paulraj, பிறப்பு: 2 சூலை 1977) இலங்கை அரசியல்வாதியும் அமச்சரும் ஆவார். 2024 நவம்பரில் தேசிய மக்கள் சக்தி கட்சி சார்பாக மாத்தறை தொகுதியில் போட்டியிட்டு இலங்கை நாடாளுமன்ற உறுப்பினரானார். இவர் 2024 நவம்பரில் பெண்கள் மற்றும் சிறுவர் நலத்துறை அமைச்சராகத் தெரிவு செய்யப்பட்டார். தேசிய மக்கள் சக்தி கட்சியின் தேசியச் செயற்குழு உறுப்பினராகவும் உள்ளார். இவர் மாத்தறை மாவட்டத்தில் இருந்து தேர்ந்தெடுக்கப்பட்ட முதல் தமிழ்  நாடாளுமன்ற உறுப்பினரும், தென் மாகாண முதலாவது தமிழ் நாடாளுமன்ற உறுப்பினரும் ஆவார்.

தேர்தல் வரலாறு

மேற்கோள்கள் 

1977 பிறப்புகள்
வாழும் நபர்கள்
இலங்கை அமைச்சர்கள்
தேசிய மக்கள் சக்தி அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இலங்கைத் தமிழ் அரசியல்வாதிகள்
இலங்கைப் பெண் அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
இலங்கைத் தமிழ் ஆசிரியர்கள்